Document ID: /fineweb-2-swissfilter-quality_10-filterrobots/filtered/02038.jsonl.gz/2571

La nova campagna da vaccinaziun en Svizra metta en il center la solidaritad. Tenor l'Uffizi federal da sanadad BAG duain tut ils acturs s'engaschar uschia ch'ina vita senza restricziuns è puspè pussaivla.
La solidaritad stat en il center
Cun l'iniziativa «communablamain per la vaccinaziun» ha il BAG lantschà la segunda fasa da la pli gronda acziun da vaccinaziun en Svizra. En il center stat il motto «in cor per nus tuts». Tgi che sa laschia vaccinar prestia in'impurtanta contribuziun per dumagnar la pandemia e mussia uschia cor per ils concarstgauns.
La campagna fa attent la populaziun ch'i è actualmain in bun temp per in termin da vaccinar. Il messadi vegn derasà cun spots da televeisiun, placats ed en l'internet.
En il Grischun vegni tranter auter vaccinà en la halla da la citad a Cuira.